
Alle ansatte

	 


	Deres ref.:
	
	Vår ref.:
	200600352-15/THH/012
	Dato:
	28.04.2006


Valg av arbeidsmiljøutvalg og verneombud / hovedverneombud for perioden 010806 - 310708 - Valg av verneombud ved Det medisinske fakultet 

Funksjonsperioden for nåværende verneombud og hovedverneombud går ut 31.07. 2006

Det medisinske fakultet har fastsatt følgende frister for gjennomføring av valgene:

Frist for nominasjon av verneombud og vara

innen
16 mai 2006

Valg for de enkelte verneområdene



innen
26 mai 2006

Valg av hovedverneombud





  1 juni 2006

For å gjennomføre valgene ved Det medisinske fakultet fastsettes følgende prosedyre:
Endring av verneområder

Arbeidsmiljøutvalget behandlet i sak 9/2006; Endringer av vernområder ved UiTø,  og for verneområde 4 ble følgende nye områder og mindre endringer er gjort:

Nye områder: 

· Regionsenter for  barn og unges psykiske helse  (RBUP), 

· Institutt for klinisk odontologi (IKO), 

· Nasjonalt forskningssenter innen komplementær og alternativ medisin NAFKAM

Endringene er: 

· IT avdelingen er flyttet til område 2  

· Avdeling for eksperimentell patologi er oppført med nytt navn: Avdeling for cellebiologi og patologi. 

· Avdeling for morfologi er oppført med nytt navn: Avdeling for patologi

· Avdeling for mikrobiologi og virologi er delt i to: Mikrobiologi og Virologi 

Se også vedlegg 1 eller webadresse http://uit.no/medfak/hms/26 for nærmere informasjon om aktuelle forandringer.

Oversikt over nåværende inndeling verneområde 4 og med hvem som i dag innehar de ulike verv finnes på webadresse: http://uit.no/hms/6507/2#4
Nominasjon av verneombud

Alle ansatte innenfor hvert verneområde kan fremme forslag til verneombud.

Dette må gjøres skriftlig (brev eller email)  til HMS-koordinator Thale Henden innen 16mai 2006.

I henhold til Arbeidsmiljøloven skal verneombudene velges av og blant arbeidstakere innenfor hvert verneområde. Verneombudene bør velges blant arbeidstakere med erfaring og innsikt i arbeidsforholdene ved hvert enkelt verneområde. Det er for tiden kun få vitenskapelige ansatte blant verneombudene og det er ønskelig og viktig med et sterkt engasjement fra alle typer ansatte for å ivareta de mange faktorene som bidrar til et godt arbeidsmiljø. 

Valg av verneombud

Når nominasjonsfristen er ute, kan kandidatene regnes som valgt der det bare foreligger et forslag til verneombud med stedfortreder i verneområdet. 

For de verneområdene der det kommer inn flere forslag til verneombud med stedfortreder vil det bli innkalt til valgmøte. Eventuelle valgmøter vil gjennomføres i uke 21.
Nominasjon og valg av hovedverneombud

Det skal avholdes valgmøte ved valg av hovedverneombud. Bare valgte verneombud har stemmerett på valgmøtet. Valgmøtet vil foregå torsdag 1 juni 2006.

Til hovedverneombud eller vara hovedverneombud kan velges enten et av verneombudene eller  annen arbeidstaker som har eller har hatt tillitsverv ved virksomheten. Det kan nomineres kandidater på forhånd, men benkeforslag på valgmøtet er også tillat. Kandidater som ikke er verneombud, kan stille på møtet for å presentere sitt kandidatur. Dersom det bare foreligger et forslag til hovedverneombud med stedfortreder, kan kandidatene regnes som valgt. 

Ytterligere informasjon om valgordingen finnes i vedlegg 2 eller webadresse: 

http://uit.no/medfak/hms/26
Med vennlig hilsen

	Stig Ørsje
	

	fakultetsdirektør
	

	
	Thale Henden

	
	HMS-koordinator


Vedlegg 

Informasjon om nye verneområder

Valgordning ved valg av hovedvernombud og ledende hovedverneombud (AMU-sak 4/2006)

